Слози
Слози

Из »Слоге«

Саплело се коло дивно 

Од косовских младих тића, 

Хеј, па како бурно лети 

Ово коло соколића!

Косовски им ветар свира, 

Доноси им кола звуке, 

Уплеће им, свезује им 

Попружене братске руке.

А они се, Богу хвала, 

Мишицама братским грле, 

А у недри, у јуначки, 

Потхрањују жеље врле.

Све у хатар роду своме, 

Да му каку срећу даду, — 

Хеј, та како не би дали, 

И душу би дали младу !

Само тако, браћо драга, 

Притецимо сложном колу, 

Па у слози наћи ћемо 

Лека многом нашем болу!

Напомене 

 Ова песма је објављена у: Даница, 1864, стр. 203.

Извори 

 Јован Грчић Миленко: Целокупна дела, страна 5, Библиотека српских писаца, Народна просвета.

Јован Грчић Миленко